Hy het ook ŉ vrou verkrag en ontvoer. Hy het haar na sy huis in Yellowwood Park geneem. Tydens haar getuienis het die hof gehoor hoe Ntshongwana haar beskuldig het dat sy ontrou is, selfs al was sy nie sy meisie nie. Hy het haar ook daarvan beskuldig dat sy sy dogter met MIV/Vigs besmet het, al het hy nie ŉ dogter nie.
Majoli het gesê Khalil het ŉ fout gemaak en selektief na die bewyse gekyk. Hy voer aan die verkragtingslagoffer, wie se naam nie bekend gemaak mag word nie, was ŉ goeie getuie. Sy was die beste persoon wat oor Ntshonwana se geestelike gesondheid kon getuig. “Sy het nie die getuienis uitgedink nie, hoe vreemd dit ook al geklink het. Dit is nog nie bo redelike twyfel bewys dat hy nie mal was toe hy die misdade gepleeg het nie,” voer Majoli aan.
Advokaat Nadira Moosa, vir die staat, het gesê Khalil se uitspraak was volledig. Sy het daarop gewys die onus berus op die staat om te bewys ŉ persoon het die misdade gepleeg, en dit het die staat gedoen. Wanneer geestelike ongesteldheid egter ter sprake kom, berus die onus op die beskuldigde om te bewys dat hy nie krimineel verantwoordbaar gehou kan word nie.
Die Proteas speel vanaf 27 Augustus in die vierhoekige reeks in Auckland en Melbourne teen die topdrie spanne op die wêreldranglys. Australië, Nieu-Seeland en Engeland sal Suid-Afrika, vyfde op die wêreldranglys, ŉ goeie aanduiding gee van waar hy tans staan.